Heimir Hallgrímsson

Heimir Hallgrímsson (s. 10. kesäkuuta 1967) on islantilainen jalkapallovalmentaja ja entinen pelaaja. Heinäkuusta 2024 lähtien hän on toiminut Irlannin jalkapallomaajoukkueen  päävalmentajana.

Heimir on siviiliammatiltaan hammaslääkäri ja pitänyt vastaanottoa valmennusuransa aikana. Maajoukkuevalmennustehtävien myötä hän on joutunut vähentämään töitään hammaslääkärin vastaanotolla.Meet Heimir Hallgrimsson, Iceland's co-manager and practicing dentist

Ura

Heimir pelasi uransa Islannissa edustaen menestysvuotensa ÍBV:n ja Hötturin joukkueita. Peliura kesti aina vuoteen 2007 saakka maan alemmilla sarjatasoilla KFS:n joukkueessa. Heimir aloitti valmennusuransa jo aktiivisella peliurallaan valmentaen Hötturin ja ÍBV:n naisten joukkueita. IBV vakiinnutti Heimirin johdolla paikkansa maan kärkitasolla. Kaudeksi 2002 hän siirtyi ÍBV:n miesten edustusjoukkueen apuvalmentajaksi.Heim­ir Hall­gríms­son ráðinn aðstoðarþjálf­ari hjá ÍBV Hän nousi elokuussa 2002 loppukaudeksi seuran päävalmentajaksi.Heimir Hallgrímsson þjálfar ÍBV í næstu leikjum.

Kaudeksi 2003 Heimir palasi ÍBV:n naisten joukkueen peräsimeen ja luotsasi joukkueen kahdesti liigahopealle sekä cupin finaaliin.Heimir Hallgrímsson Elokuussa 2006 hänestä tuli toistamiseen ÍBV:n miesten joukkueen päävalmentaja. Hän ei onnistunut pelastamaan seuraa putoamiselta, mutta jatkoi päävalmentajana ja kauden 2008 päätteeksi nosti ÍBV:n takaisin Islannin liigaan. Heimirin johdolla ÍBV palasi Islannin kärkiseurojen joukkoon sijoittuen kolmanneksi 2010 ja 2011.

Lokakuussa 2011 Heimiristä tuli Lars Lagerbäckin apuvalmentaja Islannin jalkapallomaajoukkueeseen.Lars Lagerback tekur við landsliðinu (Staðfest) Kaksikko johdatti Islannin MM2014-karsinnoissa jatkokarsintavaiheeseen, mutta jäi kisojen ulkopuolelle hävittyään Kroatialle. Marraskuussa 2013 Heimir nousi jakamaan päävalmentajavastuun Lagerbäckin kanssa. Samalla kerrottiin, että Heimiristä tulee päävalmentaja Lagerbäckin sopimuksen päättymisen jälkeen vuonna 2016.Lag­er­bäck og Heim­ir áfram með landsliðið Kaksikon yhteistyö jatkui menestyksekkäästi EM2016-karsinnoissa ja he johdattivat Islannin historiallisesti EM-lopputurnaukseen. Karsinnoissa Islanti hävisi vain kaksi ottelua ja voitti esimerkiksi Alankomaat kahteen kertaan.Sensaatio on valmis: Islanti EM-kisoihin!

EM-lopputurnauksessa Islanti jatkoi siitä mihin se karsinnoissa jäi. Avausottelussa tiiviisti puolustanut ja fyysisesti pelannut Islanti pelasi 1–1 tasapelin Portugalia vastaan. Samaan tulokseen päättyi ottelu Unkaria vastaan ja sensaatiomainen 2–1 voitto Itävallasta vei Islannin lohkokakkosena pudotuspeleihin.Islanti taisteli ison uroteon – viime hetken voitto vei pudotuspeleihin Neljännesvälierissä Islanti raivasi tieltään Englannin vahvan esityksen jälkeen maalein 2–0.Nizzan ihme! – Islanti pudotti Englannin Joukkue sai Ranskassa huikeaa kannatusta ja lähes 10 prosenttia koko maan väestöstä oli paikan päällä kannustamassa joukkuetta menestykseen. Lopulta Islannin historiallinen matka päättyi puolivälierissä 5–2 tappioon Ranskalle.Islanti joutui teuraaksi EM-puolivälierässä – näin eteni Ranskan marssi  Kisojen jälkeen Lagerbäck jätti tehtänsä valmennustiimissä ja Heimir nousi yksin päävalmentajavastuuseen.

Heimir luotsasi Islannin MM-lopputurnaukseen 2018 karsintalohkonsa voittajana. Lopputurnauspaikka oli Islannin historian ensimmäinen MM-tasolla.Group I  Lopputurnauksessa Islanti aloitti yllätyksellä pelaamalla 1-1 tasapelin Argentiinaa vastaan, mutta tappiot Nigerialle ja Kroatialle katkaisivat Islannin tien lohkovaiheeseen.GROUPS  Turnauksen jälkeen Heimir jätti tehtävänsä.Iceland coach Heimir Hallgrimsson quits after country's first World Cup

Joulukuussa 2018 Heimiristä tuli Qatar Stars Leaguessa pelanneen Al-Arabin päävalmentaja kesään 2021 ulottuvalla sopimuksella.Iceland's Hallgrimsson to coach at Qatar's Al-Arabi Islantilainen johdatti Al-Arabin Amir Cupin loppuotteluun, muttei onnistunut voittamaan seuralle pokaaleja. Hän jätti tehtävänsä sopimuksen päätyttyä kesällä 2021.Al Arabi part ways with Hallgrimsson

Syyskuussa 2022 Heimiristä tuli Jamaikan jalkapallomaajoukkueen päävalmentaja.New Reggae Boyz coach Hallgrimsson takes 2 backroom staff to Jamaica Islantilaisvalmentaja jätti tehtävänsä heinäkuun alussa 2024, kun Jamaika putosi Copa Américasta lohkovaiheen jälkeen voittamatta otteluakaan.Hallgrímsson resigns following Reggae Boyz’ disappointing Copa America campaign

Heinäkuussa 2024 Heimiristä tuli Irlannin jalkapallomaajoukkueen päävalmentaja.FAI make shock manager appointment as Iceland’s Heimir Hallgrímsson is unveiled as new Ireland boss

Lähteet

Luokka:Islantilaiset jalkapalloilijat
Luokka:Islantilaiset jalkapallovalmentajat
Luokka:Vuonna 1967 syntyneet
Luokka:Elävät henkilöt
Luokka:Hammaslääkärit